OpenLLM-France/wikimedia huggingface dataset:
# Ignacio Salas

Ignacio Salas Lamamié de Clairac (Bilbo, 1945eko abenduaren 18a - Torrevieja, 2016ko urtarrilaren 13a) bizkaitar kazetaria izan zen. Televisión Españolan izan zen aurkezle eta, 2000tik 2006ra telebista horretako Zientzia eta Arteen Akademiaren lehendakari izan zen.

## Biografia

Ignacio Salas Lamamié de Clairac Bilbon jaio zen 1945eko abenduaren 18an. Aita hegazkintzako jeneral eta Espainiako Gerra Zibilean espezializatutako historialari militarra zen Ramón Salas Larrazabal izan zuen eta, ama, berriz, Eulalia Lamamié de Clairac Nicolau. Heziketa kontserbadorea izan zuen kazetari hau garrantzitsu bilakatu zen telebista publikoan sozialisten indarrean izan ziren garaian.
Askotan egin zuen Guillermo Summersekin lan; En paralelo (1982), Y sin embargo... te quiero (1983-1985), Segundos fuera (1986), Juegos sin fronteras (1988), La hora del TPT (1988) Juego de niños (1989) edo Al habla (2001-2004) bezalako saioak egin zituen. Kazetari, soziologo eta TVE -ko programadore izateaz gain, aurkezle ere izan zen eta erredakzioko lanak egin zituen, erreportero izan zen, lokutore, errealizadore, gidoilari eta publizista ere bai. Citroënen iragarkiak dira azken horren adibide.
2000tik 2006ra Telebistaren Espainiako Akademiaren lehendakari izan zen.
2016ko urtarrilaren 13an, Torreviejako (Alacant, Herrialde Katalanak) ospitale batean hil zen eta San Pedro del Pinatarren eman zioten lur, Murtzian, bera, 2006az geroztik, Orihuelan (Alacant) bizi bazen ere. Bakarrik bizi zen, katuekin, eta biriketako minbiziak heldu zion.
Jubilatu eta berehala, bere gaixotasunaren berri izan zuenean horrela esan omen zuen:
| « | ...Bizitza motza da eta gu denbora besterik ez gara. Berehala zahartzen zara eta denbora asko ematen duzu jakintsu bilakatzen. Atseden eder bat da. Garrantzitsuena bizitzea da eta barre algarak egiteagatik sortutako zimurrek oso itxuroso bilakatzen zaituzte... | » |
| Aurrekoa Antonio Mercero | Akademiako lehendakari (2000-2006) | Ondorengoa Manuel Campo Vidal |

## Erreferentziak

* ↑ http://www.eitb.eus/eu/kultura/osoa/3758184/ignacio-salas-bilbotar-telebista-aurkezlea-hil-da/
* ↑ EiTB. (2016-1-13). Ignacio Salas bilbotar telebista aurkezlea hil da. .
* ↑ https://web.archive.org/web/20161220101420/http://www.berria.eus/paperekoa/5002526/028/003/2016-01-14/ignacio_salas_bilboko_telebista_aurkezlea_hil_da.htm
* ↑ http://www.diariovasco.com/culturas/tv/201601/14/muere-ignacio-salas-espiritu-20160114002948-v.html
* Datuak: Q5913543
# Manuel Erice

Manuel Erice Oronoz (Iruñea, 1965eko abenduaren 18a - 2018ko abuztuaren 12a) nafar kazetaria izan zen. ABC egunkariaren berri-emailea izan zen Washingtonen.

## Argitalpenak

* Trump, el triunfo del showman: golpe a los medios y jaque al sistema, Madril, Ediciones Encuentro argitaletxea, 2017, 240 orr. ISBN 9788490551707. Muni Jensen-en laguntzarekin.
* Datuak: Q56071285
# Ojacastro

Ojacastro Errioxako hego-mendebaldeko udalerria da, Oja ibaiaren ertzean dagoena, Ezkarai ondoan. 2005ean 216 biztanle zituen.
Bost auzo ditu: Ojacastro hiribildua eta Tondeluna, Arviza, Uyarra eta San Asensio de los Cantos herrixkak. Gainera, udalerrian Amunartia, Zabárrula (urtero Magdalenaren erromeria ospatzen duena) eta Ulizarna (zalditegi bat duena) herrixka hustuak daude.

## Historia

Beroiek (zelta edo zeltiberiar herria) okupatu zuten inguru hura erromatarren garaian. Iruñeko Erreinuko lurra izan zen XII. mendearen erdialde arte. Euskarazko hitzak zituen dokumentu bat, XIII. mendearen hasierakoa, herri honetako seme eta alkate izan zen José Juan Bautista Merino Urrutia ikertzaileak ikertu zuen. Dokumentu horretan azaltzen denez, 1240. urtearen inguruan, Fernando III.a Gaztelakoaren garaian, Ojacastroko alkate nagusiak harreman publikoetan euskara erabiltzeko baimena (fazanya) eman zuen.

### Demografia

* Biztanleriaren bilakaera demografikoa
* Biztanleria de iure.     Biztanleria de facto.

## Ondarea

* San Julian eta Santa Basilisa parrokia-eliza: 1982ko uztailaren 1eko hasiera-data duen Kultura Intereseko Ondasun- Monumentu kategorian- izateko espedientea hasita dauka.
* Igokundearen ermita erromanikoa. San Asensio de los Cantos herrixkan dago. Kultura Ministerioak Monumentu kategoriako Kultura Intereseko Ondasun izateko espedientea ireki zuen 1983ko ekainaren 25ean. Hasieran Igokundearen Monasterioa izena zuen eta 1052an Nafarroako errege Gartzia Naiarakoak Andre Maria Erreginaren monasterioari eman zion, desamortizazioa gertatu arte. Estilo erromaniko ojibala du eta bi arku zorrotz ditu. Absidearen oinplanoa zirkuluerdi-formakoa da barrualdean (erromanikoa) eta poligonala kanpoaldean (gotikoa).

## Herritar ezagunak

* José Juan Bautista Merino Urrutia (1886-1982), historialaria eta euskalaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Garate, Miren. (2018-11-23). «Amaierara arte irakurri behar den istorioa» Berria CC BY-SA 4.0 lizentziapean.
* ↑ (Gaztelaniaz) Instituto Nacional de Estadística. Alteraciones de los municipios en los Censos de Población desde 1842. .
* ↑ Ministerio de Cultura - Patrimonio Histórico. (Gaztelaniaz)

## Kanpo estekak

* (Gaztelaniaz) Ojacastroko Udalaren webgunea
* Datuak: Q1769940
* Multimedia: Ojacastro / Q1769940
# Otana

Otana Arabako eta Errioxako ogi tipikoa da. Gari-irinez eta zekale-irinez egindako ogi biribil da. Hedaduraz, "otana" terminoa edozein ogi biribil izendatzeko erabiltzen da.

## Ezaugarriak

Ogi biribila da, zapala, gutxi harrotua eta mami txuri eta estukoa. Azala urrezkoa da, fina eta zirkulu zentrokide batzuk ditu markatuta.
Zabalduta dago batez ere Euskal Herrian: Gasteizen, Ganboan, Mendiolan, Narbaxan eta Otazun. Errioxan, aldiz, Viniegra de Abajon eta Ojacastroko haranean. Gaztelako ogi biribilekin ere badu antz handia. Pisu aldetik kilo erdi bat izaten du.

## Osagaiak

Hauek dira:
* Gari-irina
* Zekale-irina
* Ura
* Gatza
* Ore ama

## Erreferentziak

* ↑ https://www.lavitoriana.com/panaderia/hogaza/bertako-otana/
* ↑ https://euskara.bergara.eus/eu/berba-berriak?page=215
* ↑ https://atlasetnografico.labayru.eus/index.php/Tipos_de_pan_numero_y_peso
* ↑ https://www.gastronomiavasca.net/eu/gastro/recipes/pan-sopako

## Ikus, gainera

* Ogi biribil

## Kanpo estekak

* Datuak: Q48781446
# Altuzarra

Altuzarra Errioxako Autonomia Erkidegoko Ezkarai udalerriko herrixka abandonatua da. 2011 urteko biztanleria datuen arabera herrixkan ez du biztanlerik.
Ojaren ibaiadarra den izen bereko errekak zeharkatua, euskal toponimo bat du.

## Demografia

1752. urtean 130 biztanle zituen, 1964an 15 eta 1974an herrixka abandonatua izan zen.

## Erreferentziak

* ↑ (Gaztelaniaz) Aznar Martínez, Eduardo. Principales topónimos euskéricos de La Rioja. .

## Kanpo estekak

* Ezkaraiko herrixkei buruzko informazioa, Ezkaraiko Udala (Gaztelaniaz)
* Datuak: Q5671205
* Multimedia: Altuzarra / Q5671205
# Ayabarrena

Ayabarrena Errioxako Autonomia Erkidegoko Ezkarai udalerriko herrixka da.
Ojaren ibaiadarra den Las Cenáticas errekak zeharkatua, euskal toponimo bat du.

## Demografia

* Ayabarrena
* Biztanleria (2000-2015) INEren arabera.

## Erreferentziak

* ↑ (Gaztelaniaz) Aznar Martínez, Eduardo. Principales topónimos euskéricos de La Rioja. .
* ↑ INEbase / Nomenclátor. Relación de unidades poblacionales.

## Kanpo estekak

* Ezkaraiko herrixkei buruzko informazioa, Ezkaraiko Udala (Gaztelaniaz)
* Datuak: Q5714586
# Urdanta

Urdanta Errioxako Autonomia Erkidegoko Ezkarai udalerriko herrixka da.
Ojaren ibaiadarra den izen bereko errekak haitzarte batean dagoen herri hau zeharkatzen du.

## Demografia

* Urdanta
* Biztanleria (2000-2015) INEren arabera.

## Erreferentziak

* ↑ INEbase / Nomenclátor. Relación de unidades poblacionales.

## Kanpo estekak

* Ezkaraiko herrixkei buruzko informazioa, Ezkaraiko Udala (Gaztelaniaz)
* Datuak: Q6157389
* Multimedia: Urdanta / Q6157389
# Galbárruli

Galbárruli Errioxako udalerria da, 2005ean 65 biztanle zituena.

## Kanpo estekak

* Datuak: Q928037
* Multimedia: Galbárruli / Q928037
# Sajazarra

Sajazarra Errioxako udalerria da, 2005ean 127 biztanle zituena.

## Historia

Lehen dokumentua 1075. urtekoa da. Orduan, Iruñeko erregeak agintzen zuen lurraldean. Laster, 1099. urtean, Miranda Ebroko foruan agertzen da herria. XII eta XIII. mendeetan harresi bat egin zen herria babesteko. 1463. urtean, Araba eraiki zuten herrietako bat izan zen. Miranda, Pancorbo, Gasteiz eta Agurainekin batera. Garai honetan Gaztelua eraiki zen.

## Kanpo estekak

* Datuak: Q577585
* Multimedia: Sajazarra / Q577585
# Badarán

Badarán Errioxako udalerria da, 2005ean 682 biztanle zituena.

## Kanpo estekak

* (Gaztelaniaz) Badaránko Udalaren webgunea
* Datuak: Q1647682
* Multimedia: Badarán / Q1647682
# Zaldierna

Zaldierna Errioxako Autonomia Erkidegoko Ezkarai udalerriko herrixka da.
Ojaren ibaiadarra den Zambullón ibaiak X. edo XI. mendeetan sortutako herri hau zeharkatzen du.

## Demografia

* Zaldierna
* Biztanleria (2000-2015) INEren arabera.

## Erreferentziak

* ↑ INEbase / Nomenclátor. Relación de unidades poblacionales.

## Kanpo estekak

* Ezkaraiko herrixkei buruzko informazioa, Ezkaraiko Udala (Gaztelaniaz)
* Datuak: Q6170812
* Multimedia: Zaldierna / Q6170812
# Ollauri

Ollauri Errioxako udalerria da, 2005ean 308 biztanle zituena.

## Historia

1343ko agiri batek "Ullauri" aipatzen du, Ulla-, X. mendearen erdialdean arabiar domeinuekin muga egiten zuen lurralde bat okupatu zuena- euskal birpopulatzailearen izenaren balizko erreferentzia bate dena. Beste batzuen ustez, "Ollauri" k "txabola-etxea" edo "burdinola-etxea" esan nahiko luke ("ol(h)a"k burdinola adierazi nahi du, eta "-uri" atxiskia, berriz, hiri hitzetik dator).
Ollauri Brionesko herrixka izan zen XVIII. mendera arte, eta horrek azal dezake hiribilduari buruzko dokumentazio historiko urria.
Brionesko herrixka gisa, 1256ko urtarrilaren 18an Alfontso X.a Jakitunak herri horri emandako foruaz eta 1293an Antso IV.ak emandako errege-pribilegioaz gozatu zuen. Téllez Girón jaurerrikoa izan zen, Osunako duke-dukesa eta Ureñako kondeetakoa, alkate arrunta izendatzen zutenak.
1712an, Felipe V.a Borboiko lehen erregea Espainian errege zela, Ollauri Brionesetik banandu eta hiribildu bihurtu zen Udal propioa zuela.

## Erreferentziak

* ↑ (Gaztelaniaz) «REPERTORIO BÁSICO DE TOPONIMIA EUSKÉRICA EN LA RIOJA, AZNAR MARTÍNEZ - Biblioteca Gonzalo de Berceo» vallenajerilla.com.

## Kanpo estekak

* (Gaztelaniaz) Ollauriko Udalaren webgunea
* Datuak: Q1646958
* Multimedia: Ollauri / Q1646958
# Leza (ibaia)

    Artikulu hau ibaiari buruzkoa da; arabar udalerria gaitzat duena beste hau da: «Leza»
Leza Errioxako ibaia da, Ebro ibaiaren eskuinaldeko adarra. Bere ibaiadar nagusia Jubera ibaia da.
Hona hemen bere ibarreko herri eta herrixkak: Agoncillo, Murillo de Río Leza, Leza de Río Leza, Ribafrecha, Trevijano, Villanueva de San Prudencio, Soto en Cameros, Treguajantes, Luezas, Terroba, Montalbo, Santa María en Cameros, San Román de Cameros, Velilla, Jalón de Cameros, Torre en Cameros, Muro en Cameros, Cabezón de Cameros, Laguna de Cameros, Rabanera, Ajamil, Valdeosera, Hornillos de Cameros, Torremuña, Vadillos eta Avellaneda.

## Kanpo estekak

* Datuak: Q3104297
* Multimedia: Leza River / Q3104297
# Iregua

Iregua Errioxako ibaia da, Ebro ibaiaren eskuinaldeko adarra. 64 km. Cameros mendietan sortzen da eta Logroñoko hiri ondoan isurtzen du ura.
Hurrenez hurren, Villoslada de Cameros, Villanueva de Cameros, Pradillo, Torrecilla en Cameros, Viguera, Nalda, Albelda de Iregua, Alberite eta Villamediana de Iregua zeharkatzen ditu.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q2735893
* Multimedia: Iregua River / Q2735893
# Igea

Igea Errioxako udalerria da, 2005ean 699 biztanle zituena.

## Kanpo estekak

* (Gaztelaniaz) Igeako Udalaren webgunea
* Datuak: Q1647024
* Multimedia: Igea / Q1647024
# Herce

Herce Errioxako udalerria da, 2005ean 382 biztanle zituena.

## Kanpo estekak

* Datuak: Q1769914
* Multimedia: Herce / Q1769914
# Isasa (mendia)

Isasa mendia (gaztelaniaz: Peña Isasa) Iberiar mendilerroko mendia da, Errioxako Autonomia Erkidegoko hego-ekialdean aurkitzen dena, Soriako mugatik gertu. 1.474 metrotako altuera du. Errioxako mendi ezagunenetako bat da.

## Toponimia

Euskaratik datorren izena du. Mendiaren inguruan ohiko sasia da isats arrunta (Cytisus scoparius) eta horrek ematen dio izena. Aurreneko aipamena 1797ko agiri batekoa da eta bertan "Issassa esaten dioten mendia" dago idatzita.

## Geografia

Cidacos eta Linares haranen artean kokatzen da eta Ebroren harana eta Soriako mesetaren arteko pasabidea kontrolatzeko talaia paregabea da. Eskualdeko hiriburua den Calahorratik 20 kilometrotara dago. Mendiaren oinean Arnedo, Herce eta Prejano herriak daude.
Turruncún inguruan eskalatzaileentzako 50 ibilbide inguru daude. Mendiaren tontorretako bat (Cruz de Isasa, 1.464m) eskalatzen baino ezin daiteke igo.

## Monumentu megalitikoak

Ganbera bakuneko trikuharria osatzen duten landuriko hainbat harkaitz daude eta sarrean eskultura antropomorfikoak daude. Hautsita dagoen laja batek, hilarri handi batek eta bi bloke monolitikok osatzen dute hilobia eta beste lau ortostato ere badaude.
Trikuharriaren aldoan menhirra izan daitekeen harri bat dago 3 metrotako altuera duena. Azpialdean hainbat dekorazio ditu. Harri honetatik gertu harri zirkular batzuk daude, errota harrien itxura dutenak.

## Sansonen kondaira

Kondaira batek dio Sanson Calahorrara etorri zela filistiarrengandik ihesi eta bertan errotari hasi zela haren izena daraman errotan. Filistiarrek jakin zuten Calahorran bizi zela eta haren bila joatea erabaki zuten. Sansonek orduan Monte de Los Agudosera joan zen eta errotako harria ezkutu gisa hartuz filistiarren zain gelditu zen. Filistiarrek uste zuten harri handi ugari izango zituela pilatuta eta filistiar guztiak hiltzeko gai izango zela eta beldurrez alde egin zuten. Sansonek harri bakarra zuen ordea eta zain egoteaz aspertu zenean harritzarra indar guztiz jaurti zuen eta Isasa mendiaren tontorrera erori zen.

## Igoerako bideak

* Prejanotik (2 ordu)
* Turruncúnetik (2 ordu)
* Villarroya eta Muro de Aguas arteko bidegurutzetik (2 ordu)
* Muro de Aguastik (2 ordu)

## Erreferentziak

* 1 2 (Gaztelaniaz) Urrutia, Javier. «Mendikat → Peña Isasa (1474 m)» www.mendikat.net (Noiz kontsultatua: 2021-09-23).
* ↑ «REPERTORIO BÁSICO DE TOPONIMIA EUSKÉRICA EN LA RIOJA, AZNAR MARTÍNEZ - Biblioteca Gonzalo de Berceo» www.vallenajerilla.com (Noiz kontsultatua: 2021-09-23).
* ↑ Txantiloi:Es-GT «XVI Marcha Peña Isasa» La Rioja Sin Barreras (Noiz kontsultatua: 2021-09-23).
* ↑ «Peña Isasa. Subida desde Préjano norte (La Rioja) por Navalgrande (Tetas de Isasa) y regreso por Fuente el Cordero y Acébalos» Wikiloc | Munduko ibilbideak (Noiz kontsultatua: 2021-09-23).
* ↑ «Peña Isasa desde Turruncún» www.senderioja.es (Noiz kontsultatua: 2021-09-23).

## Kanpo estekak

* Datuak: Q2888170
* Multimedia: Peña Isasa / Q2888170
# Zalduendo

    Artikulu hau Burgosko herriari buruzkoa da; Arabako herria gaitzat duena beste hau da: «Zalduondo»
Zalduendo Burgosko probintziako herria da, Arlanzon udalerriaren barruan. Hiriburutik 20 kilometrora dago eta guztira 61 biztanle ditu. Burgos probintzian badira euskarazko hainbat toki-izen, Erdi Aroko dokumentazioan jasoak. Horietatik batzuk oraindik gordetzen dira: Zalduendo da horietariko bat.

## Turismoa

Herria eskualdeko gune turistiko bihurtzen saiatzen ari da, bere kokapen ezin hobeari esker. Bide Berdea edo Donejakue Bidea udalerritik igarotzen dira. Atapuercatik gertu dago, Unescok Gizateriaren Ondare izendatutako aztarnategi eta kobazuloekin. Arlanzon ibaia Burgoserako bidean igarotzen da, Villalbura errotaren inguruan, parke batekin eta ibai askaldegiarekin. Hori guztia Zalduendo Turismoaren udal webgunean jasotzen da.

## Kanpo estekak

* Datuak: Q3574682
# Kalimotxo kalea

Kalimotxo kalea Tenerifeko Tacoronte herrian dago, Kanariar uhartetan. Kaleak Coca-Cola fabrika eta eskualdeko ardo-upeltegia lotzen ditu. Tacoronteko Udalak azaldu duenez, «norbaitek, behin, bi ekoizpen-zentroak lotzen dituen kaletik umorezko iruzkin bat bota zuen», eta, ondoren, udal-espediente bat sortu da, kalearen izen berriarekin amaitu dena. Kalimotxo kaleko errotulua gaztelaniazko zein euskarazko grafiak jasotzen ditu. Jose Daniel Diaz Armas alkateak abiatu zuen ekimena erakundeetan.
Ardoak tradizio luzea du Tenerifeko herri honetan, eta bertan ekoitzitako ardoak Tacoronte-Acentejo Jatorrizko Deituraren parte dira. Coca-Cola, aldiz, berriagoa da, 1996an ezarri baitzuten herrian.

## Erreferentziak

* ↑ https://www.naiz.eus/eu/info/noticia/20230619/kalimotxo-izena-jarri-dio-tacorontek-tenerife-upategia-eta-coca-cola-batzen-dituen-kaleari

## Ikus, gainera

* Tacoronte
* Kalimotxo

## Kanpo estekak

* Artikulua naiz.eus agerkarian, 2023/06/20.
# Manuel García Prietoren bigarren gobernua

Manuel García Prietoren bigarren gobernua 1917ko azarotik 1918ko martxora arte trantsizio eta erronka garaia izan zen. 1917ko azaroaren 3an hartu zuen kargua, Eduardo Datoren kabinetearen krisiaren ondoren. Bere agintaldian, García Prieto herrialdeko egoera politiko eta soziala egonkortzen saiatu zen, hainbat fakzio politikorekin kontzentrazio-gobernua osatuz.
Hala ere, bere gobernuak zailtasun nabarmenei aurre egin zien, Defentsa Batzarren presioa eta ezegonkortasun ekonomikoa barne. Tentsio horiek krisi berri bat eragin zuten 1918ko martxoan, bere dimisioan eta Antonio Maurak Ministroen Kontseiluko presidente kargua hartzean suertatu zena.

## Kabinetea

Ministroen Kontseilua, 1917ko azaroaren 3a – 1918ko martxoaren 22a :
| Funtzioa | Izena eta abizenak | Denbora |
| Ministroen Kontseiluko presidentea | Manuel García Prieto | 1917ko azaroaren 3a – 1918ko martxoaren 22a |
| Estatu ministroa | Manuel García Prieto | 1917ko azaroaren 3a – 1918ko martxoaren 22a |
| Agintaritza ministroa | José Bahamonde y de Lanz | 1917ko azaroaren 3a – 1918ko martxoaren 22a |
| Grazia eta Justizia ministroa | Joaquín Fernández Prida | 1917ko azaroaren 3a – 1918ko martxoaren 22a |
| Gerra ministroa | Juan de la Cierva y Peñafiel | 1917ko azaroaren 3a – 1918ko martxoaren 22a |
| Itsas Armada ministroa | Amalio Gimeno | 1917ko azaroaren 3a – 1918ko martxoaren 22a |
| Sustapen ministroa | Niceto Alcalá-Zamora | 1917ko azaroaren 3a – 1918ko martxoaren 22a |
| Ogasun ministroa | Jose de Caralt y Sala | 1918ko martxoaren 2a – martxoaren 22a |
| Ogasun ministroa | Juan Ventosa y Calvell | 1917ko azaroaren 3a – 1918ko martxoaren 2a |
| Irakaskuntza Publikoa eta Arte Ederretako ministroa | Felip Rodés y Baldrich | 1917ko azaroaren 3a – 1918ko martxoaren 2a |
| Irakaskuntza Publikoa eta Arte Ederretako ministroa | Luis Silvela Casado | 1918ko martxoaren 2a – martxoaren 22a |
| Hornikuntzako komisario nagusia | Luis Silvela Casado | 1917ko abenduaren 28a – 1018ko martxoaren 23a |
| Hornikuntzako komisario nagusia | Francos Rodríguez | 1917ko azaroaren 13a – 1917ko abenduaren 28a |
| Hornikuntzako komisario nagusia | Fernando Barón y Martínez de Agulló | 1917ko azaroaren 3a – azaroaren 13a |

## Kanpo estekak

* Datuak: Q25397488
# Margaret Baba Diri

Margaret Baba Diri (1954ko ekainaren 29a – 2025eko urtarrilaren 9a) ugandar politikari, irakasle eta aktibista izan zen. Ikusmen urritasuna zuen, eta 1996an lehen aldiz hautatu zuten Ugandako parlamenturako pertsona desgaituen ordezkari gisa.

## Bizitza

Margaret Baba Diri 1954ko ekainaren 29an jaio zen. Kyambogoko Irakasleen Unibertsitate Nazionalean ikasi zuen. Gainera, Helduen eta Komunitateen Hezkuntzan lizentziatu zen Kyambogo Unibertsitatean.
Politikan hasi baino lehen, Kobokoko San Karlos Lwanga ikastetxeko irakaslea izan zen 1976-1990 urteetan eta Ugandako Pertsona Desgaituen Batasun Nazionaleko genero garapeneko arduraduna 1992-1996 urteetan.
1996az geroztik, bost legealditan izan zen Ugandako parlamentuan pertsona desgaituen ordezkari gisa, eta aldi berean Koboko ordezkatu zuen emakume diputatu gisa. Parlamentuko Batzordeen Komisioko, Estatuko agintaritzako eta Hezkuntza eta Kirol Batzordeko kidea ere izan zen.
2025eko urtarrilaren 9an hil zen, 70 urte zituela, Muhammad Ssegirinya diputatuaren heriotza baieztatu eta gutxira.

## Erreferentziak

* 1 2 (Ingelesez) «Body of ex-Koboko MP Baba Diri moved to Mulago for autopsy» New Vision 2025-01-09 (Noiz kontsultatua: 2025-01-14).
* 1 2 (Ingelesez) «Former Koboko Woman MP Margaret Baba Diri dead» The Independent Uganda 2025-01-09 (Noiz kontsultatua: 2025-01-14).
* ↑ (Ingelesez) «Visually impared MP, Margaret Baba Diri still striving in parliament» NTV Uganda 2019-08-24 (Noiz kontsultatua: 2025-01-14).
* ↑ (Ingelesez) Aluma, Clement; Adidi, Rashul. «Ex-MP Baba Diri dies at 70» Monitor 2025-01-09 (Noiz kontsultatua: 2025-01-14).

## Kanpo estekak

* Datuak: Q58042010
# Hussein I. erregearen meskita

Hussein I. erregearen meskita Jordaniako Amman hirian 2004tik 2005era eraikitako meskita da. Herrialdearen handiena eta oso berria da. Abdullah II.a Jordaniakoak agindu zuen eraikitzea, bere aita zen Hussein I.a Jordaniakoaren oroimenean. 2009an Benedikto XVI.a bertan egon zen, Ekialde Hurbilara egin zuen bidaia bitartean. Gaur egun, Hussein I. erregearen meskita "Jordaniako Meskita Nazionala" da, Abdullah I.aren meskita ordezkatuz.

## Kokapena

Itsasoaren mailatik 1.013 metrora dagoen muino batean dago, Khalda inguruan, Jordaniako hiriburua den Amanetik ipar-mendebaldean.

## Ezaugarriak

Otoitz-gelak 5.500 fededun inguru izan ditzake.

## Museoa

Meskitan Mahomari eskainitako museoa bisita daieteke (arabieraz: متحف النبي محمد‎). Museoa 2012ko maiatzaren 15ean ireki zen. Museoak Mahomaren ondasunetako batzuk barne hartzen ditu, bere bizarraren ile bat, Bizantzioko enperadoreari bidalitako gutuna, non islamera bihurtzeko eskatu zion, eta Sahabi zuhaitzaren kimua. Zuhaitz hori jordaniar basamortuan dago eta tradizioak Mahomak haren azpian atseden hartu zuela dio.

## Iruditegia

* Meskita gauean.
* Minarete bat.
* Barruko ikuspegia.
* Meskita gauean.
* Barrualdea.
* Meskitaren kupulak.

## Erreferentziak

* ↑ https://visitjordanfromhome.com/en/Albums/67?category=68
* ↑ https://web.archive.org/web/20120222095903/http://wiki.blogjordan.com/King_Hussein_Ben_Talal_Mosque
* ↑ https://pvt.jo/en/prophet-muhammad-museum/
* ↑ https://atlasislamica.com/prophet-muhammad-museum-peace-be-upon-him/

## Kanpo estekak

* (Ingelesez):Hussein I. erregearen meskitaren bisita birtuala.
* Datuak: Q1795940
* Multimedia: King Hussain Mosque / Q1795940
# Volkswagen Beetle

Volkswagen Sedan edo Volkswagen 1 Mota (alemanez VW Käfer), modu herrikoian Volkswagen Beetle edo Volkswagen Kakalardoa deitua, 1938 eta 2003 bitartean Volkswagen alemaniar enpresak ekoitzi zuen kostu baxuko auto bat izan zen. Horrela, Bigarren Mundu Gerrako etenaldia kendurik, historian denboraldi luzeenean zehar egin den autoa da. Etxe horren lehenbiziko auto marka izan zen: denera, 21 milioi ale egin eta saldu ziren. Halere, 1998an jatorrizko Volkswagen New Beetle izeneko haren aldaera berria merkaturatu zen.

## Erreferentziak

* 1 2 (Ingelesez) Meredith, Robyn. (1998). «With New Beetle Come Wistful Hints of Old Flame» The New York Times.
* ↑ Kotler, Philip; Armstrong, Gary. (2014). Marketinaren oinarriak. Deustuko Unibertsitatea, 326 or. ISBN 8415772068..

## Kanpo estekak

* Volkswagen Beetle autoari buruzko webgunea (Ingelesez)
* Datuak: Q152946
* Multimedia: Volkswagen Type 1 / Q152946